NaiveNeuron/SloPal huggingface dataset:
P. Hrušovský, predseda NR SR: (2003-12-12):
A poprosím teraz pána poslanca Miklušičáka, aby z poverenia výboru informoval Národnú radu o predložených návrhoch na voľbu dvoch kandidátov na vymenovanie za sudcu Ústavného súdu Slovenskej republiky . Nech sa páči, pán poslanec Miklušičák. J. Miklušičák, poslanec: Vážený pán predseda, vážené panie poslankyne, páni poslanci, pán generálny prokurátor, 28. februára 2004 uplynie funkčné obdobie sudcu Ústavného súdu Slovenskej republiky Dr. Ľubomíra Dobríka. Národná rada Slovenskej republiky podľa ustanovenia čl. 134 ods. 2 Ústavy Slovenskej republiky v znení neskorších predpisov navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať. Vzhľadom na uvedené treba zvoliť dvoch kandidátov. Za sudcu Ústavného súdu môže byť podľa ustanovenia čl. 134 ods. 3 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 40 rokov, má vysokoškolské právnické vzdelanie a je najmenej 15 rokov činný v právnickom povolaní. Navrhnutý kandidát musí mať trvalý pobyt na území Slovenskej republiky. Predseda Národnej rady Slovenskej republiky listom z 20. októbra 2003 vyzval oprávnené subjekty, aby predložili návrhy na kandidátov, určil formálne náležitosti návrhov a lehotu na ich predloženie. V stanovenom termíne boli ústavnoprávnemu výboru predložené návrhy na štyroch kandidátov, a to pánov Dr. Štefana Beneča, Dr. Ľubomíra Dobríka, Dr. Jozefa Kravca a doc. Dr. Ladislav Orosza. Výbor rokoval o návrhoch 27. novembra 2003 na 45. schôdzi, na ktorú pozval aj všetkých štyroch navrhnutých. V krátkom vystúpení prezentovali svoje predstavy o pôsobení vo funkcii sudcu Ústavného súdu. Ústavnoprávny výbor uznesením č. 347 konštatoval, že podľa predložených dokladov všetci štyria spĺňajú predpoklady ustanovené ústavou. Podľa ustanovenia čl. 1 ods. 2 volebného poriadku pre voľbu kandidátov na sudcu Ústavného súdu Slovenskej republiky sa voľba vykoná tajným hlasovaním. Podľa ustanovenia čl. 12 ods. 1 volebného poriadku poslanec vyjadrí svoju voľbu tak, že na hlasovacom lístku pri každom mene a priezvisku kandidáta zakrúžkuje alternatívu, ktorú si zvolí, „za“, „proti“, „zdržiavam sa“. Ak poslanec pri niektorom mene a priezvisku svoju voľbu zakrúžkovaním nevyjadrí alebo ak slová „hlasujem za“ zakrúžkuje pri väčšom počte kandidátov ako dvoch, alebo hlasovací lístok zmení alebo doplní, hlasovací lístok bude neplatný. (Ruch v sále.) Kandidáti, ktorí získajú...
Dzurinda, Mikuláš, minister zahraničných vecí SR (2010-10-12):
Ďakujem veľmi pekne. Vážený pán predseda, podpredsedovia Národnej rady, panie poslankyne, páni poslanci, na základe predchádzajúcich noviel zákonov, predovšetkým na základe novely zákona o rozpočtových pravidlách, je možné od 1. januára budúceho roku poskytovať dotácie len na základe zákona. Ministerstvo zahraničných vecí poskytovalo a doposiaľ poskytuje dotácie, o ktorých sa určite zmienim, doposiaľ najmä na základe nižších podzákonných noriem. Tieto dotácie slúžia na podporu mimovládnych neziskových organizácií, ktoré pôsobia vo sfére zahraničnej politiky, slúžia na spoločné projekty Slovenskej republiky a Organizácie pre ekonomickú spoluprácu a rozvoj. My sa podieľame na financovaní OECD formou povinného členského príspevku, ale potom, samozrejme, v spolupráci s OECD podporujeme financovanie projektových aktivít ministerstiev a ostatných ústredných orgánov štátnej správy. Skrátka a veľmi jednoducho len zopakujem, že tak ako doposiaľ mienime podporovať dotáciami užitočné zahraničnopolitické aktivity, len to už nebude výnosom alebo výmerom ministerstva zahraničných vecí, ale na základe novely zákona o rozpočtových pravidlách to bude zákonom. Využívame túto príležitosť aj na novelizáciu zákona o oficiálnej rozvojovej pomoci, pretože chceme, aby ministerstvo zahraničných vecí mohlo transparentným spôsobom poskytovať dotácie na oficiálnu rozvojovú pomoc aj pre právnické osoby, pričom chceme podporiť transparentnosť narábania s týmito finančnými prostriedkami. Tú transparentnosť chceme dosiahnuť zavedením povinnosti agentúry, ktorá s touto oficiálnou rozvojovou pomocou nakladá, zverejňovať výzvy na jednotlivé programy na našom alebo na webovom sídle Slovenskej agentúry pre medzinárodnú rozvojovú spoluprácu. Vládny návrh zákona zároveň reaguje na problémy vyplývajúce z aplikačnej praxe, najmä sa zosúlaďuje forma realizácie oficiálnej rozvojovej pomoci tým, že sa granty nahradzujú, podobne ako je to v predchádzajúcom prípade, dotáciami. Takže, pán predseda, panie poslankyne, páni poslanci, návrh zákona, ktorý prešiel vládou zhodou, bol prerokovaný, samozrejme, príslušným výborom aj spôsobom aj vo výboroch, je reakciou na úpravu rozpočtových pravidiel, ktorá má viesť k povýšeniu nakladania s verejnými zdrojmi na úroveň zákona. Ministerstvo zahraničných vecí takýto návrh zákona predkladá, aby mohlo ďalej fungovať v rozvojovej pomoci a aj v dotácii zahraničnopolitických aktivít našich mimovládnych organizácií. Ďakujem veľmi pekne.
Blaha, Ľuboš, podpredseda NR SR (2023-11-14):
Ďakujem pekne. Na vaše vystúpenie nie sú faktické poznámky. Ako ďalší sa do rozpravy prihlásil pán poslanec Jozef Hajko. Nech sa páči, máte slovo.
Daniš, Zoltán, poslanec NR SR (2012-12-13):
Ďakujem. Pani poslankyňa, úvodom chcem konštatovať, že máme skutočne diametrálne rozdielne pohľady na niektoré otázky. Vy totiž ste hneď v úvode konštatovali, citujem: „Pán minister chce nahnať do odborných škôl viac žiakov.“ Ja, naopak, si myslím a hovorím, bodaj by sa mu to podarilo vrchovate naplniť. Bolo by tak potom menej tých nezamestnaných vysokoškolákov, lebo každý, kto ide do toho gymnázia, samozrejme, v ďalšom kroku ašpiruje na vysokú školu. Bolo by menej tých nezamestnaných právnikov, absolventov sociálnej práce, politológov a mohol by som to tu vymenovávať. Naopak, na trhu je dneska záujem, a to všetci vidíme, cítime, kto žijeme v reálnom živote, a ja som celý život prežil prakticky v prostredí firiem. Dneska je záujem o technikov, dneska veľkí zamestnávatelia sa pýtajú, kde sú tí frézari, kde sú tí karosári, kde sú tí sústružníci, lakýrnici, kde sú, prosím vás pekne, sústružníci, kde sú odborné profesie z iných odvetví? Nuž, akosi niet. Toto chceme, aby niekto prišiel z iných krajín nám, prosím vás pekne, plátať tieto diery? Ja osobne si myslím a som presvedčený, že remeslo má a ešte dlho bude mať zlaté dno. Ďakujem.
Glváč, Martin, podpredseda NR SR (2018-12-04):
S reakciou, pán poslanec Beblavý.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 131 poslancov, za 131, proti nikto, nezdržal sa nikto, hlasovali všetci prítomní. Konštatujem, že sme tento návrh schválili. Nasleduje hlasovanie v druhom čítaní o zákone z 1. apríla 2021 o ochrane hospodárskej súťaže a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou (tlač 521). Prosím spoločného spravodajcu z výboru pre hospodárske záležitosti pána poslanca Rastislava Jíleka, aby hlasovanie uvádzal. (Hlasovanie o zákone z 1. apríla 2021 o ochrane hospodárskej súťaže a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 521.)
D. Lipšic, poslanec: (2007-10-23):
Nie je prvý, ale zrejme ani posledný, ale v časti, ktorá sa týka zodpovednosti právnických osôb Slovenská republika svoje záväzky zatiaľ nesplnila. Na Slovensku nie je možné  nijakým spôsobom postihnúť právnickú osobu, ktorá napríklad by bola zameraná na výrobu detskej pornografie a jej šírenie po internete. Preto by som chcel  kolegov upozorniť, že je to inštitút, ktorý nám v právnom poriadku chýba, a nielenže je potrebný vecne, ale už sme sa a znovu sa budeme zaväzovať týmto dohovorom k jeho prijatiu, takže by som vyzval kolegov z vládnej koalície, aby čím skôr prispeli k tomu, aby sme tieto záväzky vedeli naplniť. Toľko, pán predsedajúci.
Sulík, Richard, predseda NR SR (2010-08-11):
Ďakujem pekne. Poprosím pána Beblavého s vystúpením do rozpravy. Po pánovi Beblavom sa prihlásil pán minister Lipšic do rozpravy.
Laššáková, Jana, podpredsedníčka NR SR (2014-11-10):
Pán poslanec Matovič.
Ondruš, Branislav, poslanec NR SR (2010-12-01):
Ďakujem, pán predseda. Pani poslankyňa Tomanová, nehnevajte sa na mňa, ale ja nerozumiem, že vy nedokážete pochopiť, že tá kniha, teda ktorou tu mával pán poslanec Matovič a myslím, že aj pán minister Mihál, je skutočne nepoužiteľná. Veď pochopte, že táto kniha, tá štúdia, analýza, akokoľvek to nazvete ten dokument, ten má pomáhať vylepšovať fungovanie úradov práce. No ale tak jednoducho pochopte, že je nepoužiteľná pre nedoštudovanú novinárku v pozícii štátnej tajomníčky a detského lekára, ktorý pôsobil ako tieňový minister školstva a nikto nevie, ako sa vlastne objavil... (Reakcia z pléna. Prerušenie vystupujúceho predsedajúcim.)
P. Hrušovský, predseda NR SR: (2005-02-03):
Panie poslankyne, páni poslanci, pristúpime teraz k rokovaniu o písomných odpovediach členov vlády Slovenskej republiky na interpelácie poslancov, ktoré boli podané do 5. januára 2005 a ktoré ste dostali ako tlač 1002. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 5. januára 2005 , tlač 1002.) Otváram rozpravu o tomto bode programu. Chce sa niekto k odpovediam na interpelácie vyjadriť? Nie. Vyhlasujem preto rozpravu za skončenú a konštatujem, že sme prerokovali písomné odpovede členov vlády na interpelácie poslancov Národnej rady Slovenskej republiky. Panie poslankyne, páni poslanci, vyhlasujem 5-minútovú prestávku, po ktorej budeme pokračovať ďalšími bodmi programu 40. schôdze Národnej rady Slovenskej republiky. Ešte predtým vás chcem informovať, panie poslankyne, páni poslanci, že rokovanie o vládnom návrhu zákona Trestného poriadku a Trestného zákona, hlasovanie o týchto bodoch programu bude na budúci týždeň v utorok ráno o 9.00 hodine z toho dôvodu, že prebiehajú politické rokovania medzi navrhovateľom a poslaneckými klubmi. Chceme, aby sme odstránili isté nedorozumenia, resp. rozdielne názory na predkladaný vládny návrh Trestného zákona, ale aj Trestného poriadku, preto považujem tento čas do utorka za dostatočne dlhý na to, aby sme všetky rozpory, resp. rozdielne názory si mohli prekonzultovať. Päťminútová prestávka, panie poslankyne, páni poslanci. (Päťminútová prestávka.) (Po prestávke.)
Baška, Jaroslav, poslanec NR SR (2012-12-18):
Ďakujem veľmi pekne za slovo. Vážení kolegovia, členovia výboru pre obranu a bezpečnosť, pripomínam, že hneď máme rokovanie výboru pre obranu a bezpečnosť. Ďakujem veľmi pekne.
Hrnčiar, Andrej, podpredseda NR SR (2019-11-26):
Pán poslanec Kéry.
Glváč, Martin, podpredseda NR SR (2017-02-14):
Pán poslanec Baránik.
Bugár, Béla, podpredseda NR SR (2017-12-12):
Ďakujem pekne. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Lukáčovi, nech sa páči.
Marosz, Ján, poslanec NR SR (2016-12-06):
Ďakujem pekne za udelenie slova. Pani Jurinová vo svojom príspevku apelovala na zadosťučinenie spravodlivosti. Včera sa ma jeden pobúrený občan, ktorý dlhé roky sleduje slovenskú politiku, opýtal, respektíve vzniesol takúto poznámku: „Prečo sa ministerstvo spravodlivosti nepremenuje na ministerstvo pre tvorbu zákonov?“ A jeho znepokojuje, že pojem spravodlivosť je aj súčasnou vládou vyprázdnený. A keď si otvoríme Wikipediu a dáme si slovo „spravodlivosť“, tak tam nájdeme, že je to morálny princíp alebo cnosť spočívajúca v rešpektovaní práv druhých. Spravodlivosť je jedna zo základných spoločenských hodnôt. Takže chcel by som poprosiť tento parlament, aj pani ministerku zvlášť, aby sme dali pravý význam slovu spravodlivosť. A ešte jedna myšlienka Blaise Pascala k spravodlivosti: „Spravodlivosť bez moci je bezbranná, moc bez spravodlivosti je tyrania.“ Prosím, aby sme sa nestali štátom, kde tyrania nahrádza spravodlivosť. Ďakujem.
Korčok, Ivan, minister zahraničných vecí a európskych záležitostí SR (2021-10-22):
Vážený pán poslanec, musím reagovať, lebo hovoríte, že som vám neodpovedal. Takže citujem z vášho listu, v ktorom ste ma, ešte raz, oslovili Eduard Kukan, ale to z toho nerobím šou, však stane sa. To je v poriadku. Ale ešte raz, pán poslanec, fakty. Vy tvrdíte, že som vás (vám, pozn. red.) neodpovedal. Tak sa vás chcem spýtať, prečo v prvom riadku listu, ktorý mi píšete, mi hovoríte, ďakujem vám za vašu odpoveď na môj list vo veci prešetrenia udalosti. Niečo vám tu nesedí. (Reakcia z pléna.) Nesedí vám, nesedí vám trojčlenka, pán poslanec. Ešte raz, tu v rozprave ste povedali, že vám neodpovedám. Pýtam sa, prečo mi v liste z 8. 10. ďakujete za moju odpoveď? Skúste mi toto povedať. To je prvá vec. Druhá vec. Keby ste nevytĺkali z toho kapitál, tak mi nepíšete takéto listy, ale kľudne zavoláte tak, ako mi volajú desiatky poslancov, pretože som vám odpovedať na váš list, to je prvá vec. A keby sme to riešili normálnym spôsobom bez politiky, ktorú do toho vnášate a vnášate do toho tragickú smrť občana Chovanca, čo je absolútne perfídne, tak sa dozviete, že 18. 10. generálna inšpekcia ministerstva zahraničných vecí odpovedala dotknutej občianke pani Plhákovej. Odpovedali sme jej 18. 10. v súlade so zákonom. Tak, prosím vás pekne, pán poslanec, nerobme takúto šou. Pravdepodobne ide o to, aby ste si zaznamenali nejaké lajky na sociálnych sieťach, ale ničomu to nepomôže. Robím všetko pre to, aby som ochránil záujem slovenských občanov. Pani Plhákovej by sme sa venovali aj bez toho, aby ste sa vložili vy do toho. Lebo toto robí slovenská služba zahraničná, robí to veľmi profesionálne. Takže ešte raz. Nie je pravda, že som vás (vám, pozn. red.) neodpovedal, neodpovedal, lebo sám mi ďakujete za list, ktorým som reagoval. Ďakujem pekne.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 143, za 99, proti 8, zdržalo sa 36. Konštatujem, že Národná rada sa uzniesla, že tento návrh prerokuje v druhom čítaní.
Zmajkovičová, Renáta, podpredsedníčka NR SR (2014-06-06):
Ďalší v rozprave vystúpi pán poslanec Jozef, prepáčte, faktické poznámky. Dvaja poslanci. Uzatváram možnosť prihlásiť sa. Pán poslanec Přidal.
Zelník, Štefan, poslanec NR SR (2018-02-09):
Ďakujem pekne za slovo. Chcem poďakovať predsedovi Národnej rady za jeho vystúpenie, za jeho jasný postoj, že pre Slovensko je dôležitá spolupráca tak s Ruskom, ako aj so Spojenými štátmi. Súhlasím aj s tým, čo povedal, že NATO má byť v prvom rade, má mať ozbrojený charakter, obranný charakter a nie útočný charakter. Skutočne kúpiť sa dá všetko. Treba naozaj zdôrazniť, že armáda doteraz nekúpila nič. Ak niekto hovorí o tom, že dobre, ale veď lacnejší je tovar zo zahraničia, prečo by sme mali platiť doma, je to lacnejšie. Nie je to predsa tak. My tvoríme pracovné miesta a tá pridaná hodnota, ktorá vznikne pri predaní našich výrobkov nielen v armáde, ale prípadne aj na export, veď to je otázka, podnik odvedie dane, ľudia budú platiť do sociálnych, zdravotných fondov, budú mať zamestnanie. Takže toto je predsa, aj keď sa môže zdať na prvý pohľad čokoľvek, čo zo zahraničia dovezieme, že to je lacnejšie, v konečnom dôsledku, keby sme ten výrobok vyrábali na Slovensku, je to podstatne lacnejšie. Ďakujem pekne.
Čaučík, Marián, poslanec NR SR (2024-01-19):
Ďakujem veľmi pekne, kolegyne, kolegovia, za faktické poznámky. Bolo to naozaj zaujímavé. Hovorí to o tom, že je, je tu veľké dôvod na to, aby sme diskutovali a prinášali tieto argumenty. Zareagujem možno len krátko na pani kolegyňu Števulovú. Je to tak zásadná novela, ktorá sa nedá prijať bez veľkej a zásadnej spoločenskej diskusie, na to upozorňujeme viacerí, upozornila na to aj pani prezidentka. Viliam Karas dnes na tlačovke povedal, že takto sa nemôžu schvaľovať kódexy, to znamená komplexné právne normy, aké, ktoré máme, ako je Občiansky zákonník, Obchodný zákonník alebo Trestný zákon. Pani kolegyňa Mesterová hovorila o tom, že som komplexne zhrnul zmeny sadzieb premlčacích lehôt a podobne. Ja si myslím, že postupne to odmotávame, aby sme videli komplexný dopad toho, čo tu je, ale to, čo sme už počuli, hovorí o tom, že treba tiež stiahnuť túto novelu a pripraviť ju odborne, dobre, lebo ináč bude chaos. A chcem sa ešte vrátiť k faktickým poznámkam od kolegov Grendela, Dostála, Šipoša, ktoré sa týkali toho, že mi včera odobral slovo pri faktickej poznámke predsedajúci, podpredseda Žiga. Ja som nechcel citovať prejav občianskych aktivistov, ale chcel som upriamiť pozornosť na jadro, obsah toho, čo občianske protesty, ich organizátori v Rimavskej Sobote, v Dolnom Kubíne, v Námestove, v Trstenej hovorili. A bolo príznačné, že sa to stalo odobratím slova práve vtedy, keď som hovoril o tomto, že pravidlá musia platiť pre každého rovnako, že bohatstvo alebo spoločenské postavenie nesmie nikomu poskytovať výhodu pred zákonom. Korupciu považujeme za rakovinu našej spoločnosti. Jej negatívne dôsledky pociťujeme všade, a preto potrebujeme, žiadame taký právny systém, ktorý umožní efekt... (Prerušenie vystúpenia časomerom. Potlesk.)
M. Pado, poslanec: (2009-12-01):
Takže ja chcem len podať jeden pozmeňujúci návrh, ktorým boli oslovení aj ostatní kolegovia poslanci vo výbore. Pozmeňujúci návrh k zákonu, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov. V čl. I v § 80 ods. 6 sa na konci pripájajú tieto slová „alebo ním splnomocnený zástupca“. Ide o to, že doterajšie znenie § 80 ods. 6 vyžaduje, aby 16-, 17-ročných študentov zastupoval len vlastný rodič alebo podľa navrhovanej novely sa môže zastupovať aj sám dotyčný študent, no nemôže splnomocniť nikoho iného na svoje zastupovanie tak, ako je to možné napríklad v Českej republike alebo v iných krajinách Európskej únie. Bolo tak možné na Slovensku do roku 2005, dnes to tak nie je. To spôsobuje, že často rodičia aj samotný študent musia cestovať v krajinách, ktoré sú veľké, nejde o Slovensko, kde... (Prerušenie vystúpenia predsedajúcim.)
Pellegrini, Peter, predseda NR SR (2015-09-17):
Prezentujme sa a hlasujme o návrhu uznesenia pána poslanca Viskupiča. (Hlasovanie.) Prítomných 124 poslancov, za hlasovalo 43, proti bolo 8, zdržalo sa 71, nehlasovali 2. Tento návrh sme neschválili.
P. Hrušovský, predseda NR SR: (2004-11-02):
F. Halmeš, predseda Rady riaditeľov Sociálnej poisťovne: Stačí? (Reakcie z pléna.) Sú to vážne veci, pretože budú ovplyvňovať život Sociálnej poisťovne. A čo sa týka odpúšťania penále, tak Sociálna poisťovňa eviduje už nie 62 mld., ale 70 mld. pohľadávok s tým, že sme prebrali aj dlžné sumy a penále z Národného úradu práce. V rámci možnej legislatívy sa pripravujeme na mohutný úder v budúcom roku, ktorý však musíme dobre pripraviť, aby sme postúpili pohľadávky tretej osobe na vymáhanie, pretože Sociálna poisťovňa naozaj nebude mať dispozíciu ani v najbližších rokoch, aby bola dostatočne efektívna tak, ako by si situácia vyžadovala. Čo sa týka informačných technológií, pravdou je, že sa to negatívne prejavilo minimálne v siedmych až ôsmych mesiacoch, nastali problémy s identifikáciou platieb. V súčasnosti sa situácia  výrazne konsoliduje, a preto si môžeme dovoliť už zasielať výzvy všetkým neplatičom, pretože platby sú identifikované, a predpokladám, že to je dobrý signál aj na to, aby sme druhý pilier na začiatku roka zvládli. Peniaze zo Svetovej banky sú predovšetkým plánované na vybudovanie individuálnych účtov poistencov a budú použité až v budúcom roku. V tomto roku nepredpokladáme, že by boli použité. Keďže dostávam neverbálne aj verbálne signály z pléna, aby som už skončil, ďakujem vám za pozornosť aj za pripomienky, ktoré boli vznesené. A uznesenie, ak bude prijaté, tak bude predmetom nášho plnenia. Ďakujem za pozornosť. (Potlesk.)
Hrušovský, Pavol, podpredseda NR SR (2011-05-26):
A budeme pokračovať teraz v odpovediach na otázky, ktoré poslanci položili a overovatelia vyžrebovali členom vlády Slovenskej republiky. Ako prvá v poradí bola vyžrebovaná otázka pani poslankyne Blahovej, ktorá sa pýta pána podpredsedu vlády a ministra práce, sociálnych vecí a rodiny Mihála na konkrétnu problematiku: „Aké pozitívne zmeny prinesie Zákonník práce pre zamestnancov a zamestnávateľov?“ Prosím vás o odpoveď, pán minister.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 139, za 91, zdržalo sa 48 poslancov. Konštatujem, že návrh bol schválený.
Jurinová Erika, podpredsedníčka NR SR (2014-11-08):
Dobre, nech sa páči. A budete pokračovať v rozprave, áno?
Poliačik, Martin, poslanec NR SR (2020-01-21):
Pán predseda, hovorili ste, že teda v dobrom, tak ja vás v dobrom vyzývam. Popri všetkom ostatnom, čo ste dnes povedali, o tom nech si... (Prerušenie vystúpenia predsedajúcim.)
P. Paška, predseda NR SR: (2009-10-28):
(Hlasovanie.) 136 prítomných, 80 za, 4 proti, 52 sa zdržalo. Schválili sme vládny návrh novely zákona č. 5 o službách zamestnanosti . Odhlasovali sme, dámy a páni, prerokované body programu a chcem vás teraz požiadať o jednu zmenu v programe. Pán podpredseda vlády a minister školstva Mikolaj ma požiadal, aby mohol vládny návrh zákona o vysokých školách, ktorý predkladá, byť prerokovaný dnes poobede. Je všeobecný súhlas? Budeme hlasovať, aby sme urobili zmenu v programe tak, aby mohol pán podpredseda vlády Mikolaj zákon o vysokých školách predniesť dnes poobede o 14.00 hodine. Hlasujeme. (Hlasovanie.) 133 prítomných, 64 za, 51 proti, 11 sa zdržali, 7 nehlasovali. Takže budeme pokračovať podľa schváleného programu. Vyhlasujem krátku prestávku do 11.15 hodiny a budeme pokračovať v rokovaní o bodoch programu. Pán poslanec Novotný. Zapnite pána poslanca.
Zmajkovičová, Renáta, podpredsedníčka NR SR (2012-07-31):
Za poslanecký klub SDKÚ – DS vystúpi pán poslanec Ľudovít Kaník. Pripraví sa pán poslanec Jozef Mihál.
M. Hort, podpredseda NR SR: (2008-07-01):
S faktickými poznámkami na vystúpenie pána poslanca Bauera sa neprihlásil nikto. Ďalším písomne prihláseným do rozpravy je pán poslanec Jaroslav Ivančo. Nech sa páči.
M. Číž, podpredseda NR SR: (2009-12-09):
Takže ešte pán poslanec Podmanický.
Laššáková, Jana, podpredsedníčka NR SR (2015-10-07):
S reakciou pán poslanec Bugár, nech sa páči.
P. Hrušovský, predseda NR SR: (2004-05-12):
(Hlasovanie.) 139 prítomných, 137 za návrh, 1 proti, 1 sa zdržal. Návrh sme schválili. Poprosím pána poslanca Muránskeho, aby z poverenia výboru pre životné prostredie uviedol hlasovanie k prerokúvanému vládnemu návrhu zákona, ktorým sa mení a dopĺňa zákon č. 223/20021 Z. z. o odpadoch a o zmene a doplnení niektorých zákonov v znení neskorších predpisov (tlač 665). Nech sa páči, pán poslanec Muránsky.
Richter, Ján, poslanec NR SR (2011-09-14):
Ďakujem pekne za slovo. Vážený pán podpredseda Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s uznesením Národnej rady Slovenskej republiky č. 29 z 10. augusta minulého roku a § 9 zákona č. 166 z roku 2003 o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov, zákon o ochrane pred odpočúvaním, správu výboru o stave používania informačno-technických prostriedkov za I. polrok tohto roku. V súlade s § 9 zákona č. 166 z 2003 roku o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra Slovenskej republiky, Policajný zbor, Ministerstvo obrany Slovenskej republiky, Vojenské spravodajstvo, zvlášť Vojenské obranné spravodajstvo a zvlášť Vojenskú spravodajskú službu, ďalej ministerstvo spravodlivosti, Zbor väzenskej a justičnej stráže, ďalej ministerstvo financií, colnú správu, v mesiaci júl tohto roku o zaslanie správy o použití informačno-technických prostriedkov za I. polrok 2011. Správu o použití informačno-technických prostriedkov za I. polrok 2011 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii obsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 25. augusta tohto roku na svojej 22. schôdzi, zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prosím, pán predsedajúci, aby ste otvoril rozpravu k tomuto materiálu.
Kučera, Karol, poslanec NR SR (2020-11-03):
Ďakujem. Vážený pán predsedajúci, v rozprave vystúpil jeden poslanec a v rozprave neboli podané nijaké pozmeňujúce a doplňujúce návrhy. Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených vo IV časti spoločnej správy, o bodoch 1 až 5 hlasovať spoločne s odporúčaním ich schváliť. Pán predsedajúci, dajte, prosím, hlasovať o týchto návrhoch s odporúčaním gestorského výboru ich schváliť.
Petrák, Ľubomír, poslanec, NR SR (2018-06-19):
Dajte, prosím, hlasovať o bode 6 a 7 návrhu pána poslanca Beblavého.
M. Číž, podpredseda NR SR: (2007-02-06):
(Hlasovanie.) Prítomných 132 poslancov, za návrh 114 poslancov, zdržalo sa 18 poslancov. Tieto návrhy sme schválili. Nech sa páči, pán spravodajca.
Bugár, Béla, podpredseda NR SR (2016-10-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za 81, proti 20, zdržalo sa 42 poslancov. Konštatujem, že tento vládny návrh zákona sme schválili. Vážené panie poslankyne, páni poslanci... Pán poslanec Laurenčík, procedurálny? Nech sa páči.
Baška, Jaroslav, poslanec NR SR (2010-12-07):
Ďakujem za slovo. Vážený pán predseda Národnej rady Slovenskej republiky, vážený pán minister, vážené kolegyne, kolegovia, dovoľte mi v krátkosti vystúpiť k materiálu, ktorý práve prejednávame. A to je zmena a navýšenie mandátu našich vojakov v operácii ISAF v Afganistane. Ja som veľmi rád, pán minister, že aj súčasná vláda pokračuje v tom, v čom sme pokračovali my v misiách ISAF v Afganistane. A to bola vlastne stabilizácia tejto krajiny prostredníctvom medzinárodných jednotiek, ktoré sú v operácii ISAF v Afganistane. Naša vláda prijala a deklarovala aj taký záväzok, ako tu bolo povedané, že navýši počet našich vojakov o takmer ďalších 100 %. Chcem povedať, že tí vojaci, ktorí mali byť navýšení, 5. pluk špeciálneho určenia zo Žiliny mal byť v prvom rade určený na ochranu živej sily, ochranu našich jednotiek, hlavne našej multiženijnej jednotky, ktorá pôsobí na letisku KAF v Kandaháre. A vaša vláda teraz zmenila teda ten mandát a pôsobenie nášho 5. pluku špeciálneho určenia na plnenie, a to je prvýkrát v histórii Slovenskej republiky, kedy 5. pluk špeciálneho určenia môže byť použitý aj na plnenie, a to tzv. špeciálnych úloh čiže bojových úloh a môže byť nasadený do rôznych bojových operácií. Preto vás chcem, pán minister, požiadať aj tu na pôde Národnej rady Slovenskej republiky, aby ste tento 5. pluk na plnenie týchto špeciálnych úloh dostatočne pripravili, to znamená dať im dobrý výcvik, tréning a zabezpečiť im adekvátnu vojenskú techniku a materiál, ktorý potrebujú na plnenie týchto špeciálnych úloh, ktoré určite budú mať. V Českej republike ak idú špeciálne sily alebo v iných krajinách sú vyslané špeciálne sily, tak väčšinou to býva na určité časovo ohraničené obdobie. V tomto mandáte to nie je tak stanovené. Je to vlastne až do ukončenia operácie ISAF v Afganistane. A to, si myslím, sa mohlo určitým spôsobom zmeniť. Nebýva zvykom, že nemajú časovo obmedzený mandát tieto špeciálne jednotky, ktoré sú určené teda najmä na plnenie bojových úloh čiže vyhľadávanie, zneškodňovanie agresorov, nepriateľov, tiež trénujú Afganské národné bezpečnostné zložky. Môžu ich trénovať, tak tie kandaky, ktoré sú pripravované v rámci misie ISAF v Afganistane, tak tieto špeciálne jednotky môžu s nimi ísť do tých spoločných operácií. Čiže, pán minister, ešte raz, chcem vás požiadať, aby ste venovali príprave týchto špeciálnych jednotiek zo Žiliny zvýšenú pozornosť, pretože prvýkrát v histórii Slovenska budú vysielaní aj na plnenie bojových úloh v tejto misii ISAF v Afganistane. My sme 5. pluk pripravovali, teda najskôr aby išli ako ochrana živej sily našej multiženijnej jednotky. A po tom získaní týchto skúseností by mohli byť chlapci v budúcnosti použití aj na plnenie týchto špeciálnych úloh. Takže, ešte raz, nech sú riadne pripravení na plnenie týchto úloh. A dúfam, že sa nikomu nič v budúcnosti nestane v Afganistane, zatiaľ môžeme konštatovať, že nezahynul ani jeden vojak v tejto misii ISAF v Afganistane. Nikdy, samozrejme, nevieme zaručiť 100-percentnú bezpečnosť týmto vojakom, ale vieme sa tomuto číslu nejakým spôsobom priblížiť. Toľko z mojej strany. Ďakujem veľmi pekne.
Pčolinský, Peter, podpredseda NR SR (2023-06-13):
Pani ministerka, ospravedlňujem sa, ale čas vám vypršal.
Bugár, Béla, podpredseda NR SR (2011-07-12):
Prezentujme sa a hlasujme o bode č. 8, stanovisko gestorského výboru je neschváliť. (Hlasovanie.) Prítomných 141 poslancov, za 2, 66 poslancov proti, 73 sa zdržalo hlasovania. Konštatujem, že tento bod sme neschválili.
Dostál, Ondrej, poslanec NR SR (2019-11-28):
Pán poslanec Kondrót, ja len by som si chcel ujasniť, by som mal inak faktickú, ale teda mali ste iba úvodné slovo, povedali ste, že keď teda nebude zvolený kandidát, tak tú ďalšiu voľbu navrhujete vykonať na ďalšej schôdzi Národnej rady. Teda či, aby to bolo jasné, že myslíte na tej, na ktorej budú prerokované tie opozičné návrhy zákonov, ktoré boli vyradené z programu tejto schôdze a presunuté na tú nasledujúcu. Čiže na tejto bude, ak nebude zvolený kandidát. (Reakcia z pléna.) Áno. No, ale ak nebude? Až na tej ďalšej, kde budú tie opozičné návrhy?
Košútová, Magda, poslankyňa NR SR (2013-05-21):
Ďakujem pekne. Pán predseda, dajte, prosím, hlasovať o bode číslo 2 z informácie.
O. Nachtmannová, poslankyňa: (2009-09-10):
Predseda Národnej rady Slovenskej republiky pridelil uvedenú správu svojím rozhodnutím č. 1182 zo dňa 22. júla 2009 na prerokovanie Výboru Národnej rady Slovenskej republiky pre európske záležitosti. Výbor o správe rokoval na svojej 68. schôdzi dňa 3. septembra 2009 a uznesením č. 299 zobral správu na vedomie. Zároveň odporučil, aby súhrnnú správu o piatom roku členstva Slovenskej republiky v Európskej únii Národná rada Slovenskej republiky zobrala na vedomie. Vážený pán predsedajúci, otvorte, prosím, rozpravu.
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 142 poslancov, za 71, proti 24, zdržalo sa 45, nehlasovali 2. Konštatujem, že tento návrh zákona nebudeme, teda konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním v prvom čítaní o návrhu poslanca Tarabu na vydanie zákona, ktorým sa mení a dopĺňa zákon č. 488/2013 Z. z. o diaľničnej známke, tlač 1061, bod 54 schváleného programu. Spravodajkyňou je členka navrhnutého gestorského výboru pre hospodárske záležitosti poslankyňa Magdaléna Sulanová. Prosím ju, aby hlasovanie uviedla. (Hlasovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov , tlač 1061.)
J. Tkáčová, poslankyňa: (2009-02-12):
Tá prvá smeruje na ministra vnútra Roberta Kaliňáka a moja otázka sa týka situácie s parkovaním pred Nemocnicou na Kramároch a to pred detským oddelením. Na toto oddelenie prichádzajú rodičia v urgentných prípadoch, keď im dieťatko ochorie, má vysoké horúčky, je nepokojné, ubolené. Pred oddelením nemajú šancu zaparkovať, preto často zastanú v rozpore s predpismi. Mamičky, ktoré majú plné ruky práce s detskou sedačkou, s kočiarikom s chorým dieťaťom, jednoducho nemajú čas uvažovať, či zastali dobre, alebo zle. Na prvom mieste je choré dieťa. Aké je potom ich rozčarovanie a prekvapenie, keď po návšteve pohotovosti prídu k svojmu autu a nájdu si na ňom papuču. Tento problém je dlhodobým, chronickým problémom a nikto ho nerieši. Policajti namiesto toho, aby asistovali a pomáhali rodičom s chorými deťmi, vyslovene striehnu na nich ako na zločincov a obúvajú im autá do papúč. V Českej republike má polícia heslo Pomáhať a chrániť. A čo my, pán minister? Viete, čo hovoria ľudia, aké je heslo našej polície? Dorúbať a zinkasovať. A to som ešte preložila do spisovnej slovenčiny. Uvedomujem si, že v radoch Policajného zboru sú tisícky výborných policajtov, ktorí slúžia občanom, ale nájdu sa aj čierne ovce, ktoré nemajú ani základy slušného správania. A vaša úloha, pán minister, je túto burinu v radoch polície netrpieť. Preto, pán minister, obraciam sa na vás s prosbou, aby ste sa váhou svojej osobnosti postarali o riešenie danej situácie pred detským oddelením Nemocnice na Kramároch. Moja druhá interpelácia je veľmi krátka. Smeruje na ministra pôdohospodárstva Stanislava Becíka, ktorého sa pýtam: Kedy sa pohne podpisovanie zmlúv na projekty z opatrení 2.1 Obnova potenciálu lesného hospodárstva a zavedenie preventívnych opatrení? Túto otázku, pán minister, vám mojím prostredníctvom kladú majitelia lesov a členovia urbariátov, ktorí už v júni 2008 podali projekty presne v súlade s požiadavkami. Sú to projekty na rekonštrukciu lesných ciest. Uskutočnili už obstarávania podľa predpisu, stavebné povolenia majú k dispozícii, majú vybavené úvery a čakajú skutočne už len na podpis daných zmlúv. A ďalej, pán minister, vás žiadajú, aby ste prehodnotili aj bodové kritériá, ktoré podľa všetkého vedia splniť len Lesy Slovenskej republiky. Ďakujem obom pánom ministrom za odpoveď.
Pellegrini, Peter, predseda NR SR (2015-10-21):
Pán poslanec Poliačik.
Baránik, Alojz, poslanec NR SR (2018-05-23):
Ďakujem za slovo. Ja tiež by som sa, vážená pani kolegyňa, rád ohradil proti tomu, že ste dvakrát naznačili vo vašom vystúpení, že akosi opozícia je proti tomuto návrhu alebo že má nejaké výhrady, alebo dokonca, že opozícia je proti tomuto návrhu z toho dôvodu, že by sa mohlo z nového postavenia zvieraťa dovodzovať niečo, čo je ďaleko za nejakou logikou toho, čo tento návrh predstavuje. Takže tiež súhlasím s tým, čo povedal môj predrečník, že nevyužívajme tento návrh na nejaké politikárčenie, je to dobrá vec a myslím si, že sa na tom kľudne môžme zhodnúť. Ďakujem.
P. Markovič, poslanec: (2007-10-29):
A prvá vec je ten zisku, o ktorom si hovoril, ktorý tu bol deklarovaný, NÚZIŠ hovorí o 1,2 mld., pán minister hovorí o 1,9 mld., už tu počuli o 2,3 mld., možnože vylicitujeme aj viacej. A chcel by som v tejto súvislosti povedať, že len zrušením poplatkov za činnosti súvisiace s poskytovaním zdravotnej starostlivosti stratili poskytovatelia 1,9 mld. korún, pani poslankyňa. A to vás až tak netrápilo. Vtedy ste nevykrikovali, že 1,9 mld. korún bude chýbať v systéme. My hovoríme, že chýbajú tam tieto peniaze chýbajú. A dnes pán minister naháňa duchov z 1,2 mld. korún na nejakom zlom zisku. A čo sa týka toho, pán predseda, na čo si aj ty reagoval, že si tu niekto zoberie zisk a ľudia nám tu zostávajú na uliciach neošetrení. Ja tu mám len narýchlo z materiálov, ktoré mám teraz pri sebe, čísla k 30. 6. 2007. Mám tu takéto číslo, je to k polroku. Ale zdravotná poisťovňa mala na tzv. waiting listoch 16 169 poistencov, poisťovňa Apollo ich tam mala 309, Európska zdravotná poisťovňa a Union ich tam nemali vôbec, pretože nemajú žiadne limity a čakanie môže byť len z dôvodu nedostatočnej kapacity zdravotného zariadenia. To znamená, si veľmi správne hovoril, že rozprávať o tom, že si niekto zoberie zisk a nám tu zostávajú neošetrení ľudia, je absolútne chiméra. Za rok 2005 Úrad pre dohľad nad zdravotnou starostlivosťou povedal, že za celý rok ostalo na waiting  listoch vo Všeobecnej zdravotnej 9 739 poistencov, v Spoločnej 1 391, Dôvere len 76 a Apolle a Siderii nikto z poistencov.
V. Veteška, podpredseda NR SR: (2003-12-10):
B. Hanzel, poslanec: Ďakujem pekne, pán predsedajúci. Ja chcem len tak upozorniť na to, že pán poslanec povedal niekoľko konkrétnych návrhov na rôzne riešenia. Nechcem vôbec o tom polemizovať, či dobre, alebo zle, len chcem upozorniť kolegov z koalície, že povedal niekoľko konkrétnych návrhov, lebo obyčajne sa dosť často hovorí, že nedávame žiadne podnety. Tak bolo tu daných niekoľko podnetov. To je všetko, ďakujem.
Žiga, Peter, podpredseda NR SR (2024-06-11):
Ďakujem pekne, pán minister, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Michalovi Bartekovi, aby predniesol spravodajskú informáciu. Nech sa páči, pán poslanec.
I. Mikloš, podpredseda vlády a minister financií SR: (2003-10-21):
Z. Martináková, podpredsedníčka NR SR: Ďakujem, pán minister. Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Júliusovi Brockovi. Nech sa páči, pán poslanec.
R. Rafaj, poslanec: (2008-02-12):
Dámy a páni, vzhľadom na povedané, dovoľte mi predniesť procedurálny návrh. V mene § 73 ods. 3 písm. a) navrhujem, aby navrhovateľovi sa vrátil návrh na dopracovanie. Dámy a páni, ďakujem za vašu pozornosť. Ospravedlňujem sa, ak som nebol ako Horácius stručným, ale dúfam, že som bol dostatočne jasný.
Krajčír, Ľuboš, poslanec NR SR (2020-11-04):
Vážený pán predsedajúci, v rozprave vystúpil jeden poslanec. Spoločná správa výborov obsahuje šesť pozmeňujúcich a doplňujúcich návrhov. Dajte, prosím, hlasovať o týchto bodoch spoločne s odporúčaním gestorského výboru schváliť.
Ledecký, Vladimír, poslanec NR SR (2022-03-16):
Vážený pán predseda, vážení kolegovia, kolegyne, chcem len doplniť, že predložený návrh nie je ministerský návrh. Je to návrh poslancov. Často tu bolo nadávané na našich ministrov, takže je to návrh poslancov. Zosmiešňovanie ministerky ako Kazisvět, Majka z Gurunu hovorí o malosti rečníka a ja sa naozaj vážne čudujem, že takýto človek učil naše deti, lebo je to urážka ženy. Vy môžte spochybňovať ministra aj ministerku na základe jej práce, ale na základe nejakých vonkajších znakov je to neprípustné a neprijateľné, hlavne keď sa jedná o ženu. Takže z toho som dosť silne rozčarovaný. Spochybňovať šesťmesačnú lehotu, o ktorej rozhoduje ústavnoprávny výbor, je preferovanie anarchie. Platilo to za vašich vlád, platí to teraz a myslím, že to bude platiť aj v ďalšom volebnom období. Tak rešpektujme a nevyzývajme k anarchii najmä preto, že sme poslanci Národnej rady a mali by sme ísť v dodržiavaní zákonov vzorom. A každá koruna vyplatená na dôchodku skôr, myslím, že je prínosná bez toho, čo ktorý politik tu bude o tom rozprávať. Určite to dôchodcom vyplatenie skôr pomôže. Ďakujem pekne.
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 132 poslancov, za návrh 77, proti 9, zdržalo sa 46 poslancov. Konštatujem, že sme schválili vládny návrh novely zákona č. 5/2004 Z. z. o službách zamestnanosti. (Pokračovanie rokovania o návrhu na voľbu kandidáta na člena disciplinárneho senátu – nová voľba, tlač 1264.) Teraz budeme hlasovať o návrhu poslancov, ktorí navrhujú, aby sa voľba kandidáta na člena disciplinárneho senátu, ktorú máte ako tlač 1264, vykonala tajným hlasovaním. Prezentujme sa a hlasujeme. (Hlasovanie.) Prítomných 124 poslancov, za návrh 79, proti 39, zdržali sa 5 poslanci, nehlasoval 1. Konštatujem, že Národná rada schválila tajné hlasovanie. Pred tým, ako pristúpime k tajnému hlasovaniu, navrhujem, aby sme zajtra, keďže začneme rokovať o vládnom návrhu ústavného zákona (tlač 1110), aby sme o 11.00 hod. nehlasovali. Je všeobecný súhlas? (Reakcia pléna.) Prezentujme sa a hlasujeme. (Hlasovanie.) Prítomných 126 poslancov, za návrh hlasovalo 76, proti boli 40, zdržalo sa 9, 1 nehlasoval. Konštatujem, že sme schválili návrh, aby zajtra o 11.00 hod. sme nehlasovali. Teraz pristúpime k tajnému hlasovaniu. Svoju voľbu vyjadríte tak, že na hlasovacom lístku pri mene a priezvisku kandidátky označíte tú alternatívu, za ktorú hlasujete „za“, „proti“, „zdržiavam sa“. (Ruch v sále.) Hlasovací lístok je neplatný, ak nie je voľba označená alebo ak je hlasovací lístok menený, alebo doplňovaný. (Veľký ruch v sále.) Poprosím vás, páni poslanci, kde sa ponáhľate? (Smiech a hluk v sále.) Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Ešte s procedurálnymi návrhmi. Pán poslanca Brocka.
Číž, Miroslav, podpredseda NR SR (2015-05-29):
Pán poslanec Daniš.
P. Hrušovský, podpredseda NR SR: (2002-03-21):
A. Hoffmann, poslanec: Sú to body rokovania 72, 73, 74, čiže tlač 1344, 1346 a 1358.
Klus, Martin, podpredseda NR SR (2019-10-24):
Pán poslanec Ivan.
Jurčík, Ľudovít, poslanec NR SR (2011-07-01):
Ďakujem pekne, pán predsedajúci. Ja len veľmi stručne, lebo si myslím, že treba hovoriť vecne. Ten balast, ktorý tu pán Paška predviedol, to je taký ten štandard, ktorý patrí do jeho rétorickej výbavy. Ja na to určite nemám. Len zopár technických drobností. Práve teória Keynesa priviedla Grékov tam, kde sú. Čiže je to presne naopak. Ale to si treba potom tak nejako prečítať aj iné knihy, nielen vyjadrenia niektorých ľudí, ktorí sa občas môžu aj pomýliť. A Marshallov plán, no tak to je na inú diskusiu. To práve komunisti neprijali Marshallov plán. A nie komunistom sa išlo pomáhať, ale išlo sa pomáhať krajine, ktorú zdevastovala druhá svetová vojna, ak ste si to nevšimli, pán Paška. Čiže, inými slovami povedané, práve tá teória, ktorú zastávate vy svojím postojom, zapríčinila to, že sme ten Marshallov plán nedostali. Ďakujem.
Blanár, Juraj, poslanec NR SR (2011-07-08):
Vážená pani poslankyňa, váš rozdielny meter je naozaj obdivuhodný, pretože obhajujete svoje tvrdenie tým, že Recyklačný fond je neštátny, a pritom tam plynú peniaze na základe zákona. Tak potom prečo hlasujete za zákony, ktoré súvisia so zdravotnými poisťovňami, kde je presne ten istý prípad? A tam vám vôbec nevadí, že bude privátna poisťovňa, ktorej prídu peniaze, mať zisk a mnohé iné veci. Tam vám to absolútne nevadí. Ale dovolím si povedať aj krátky komentár k tomu, že v Európe niečo také neexistuje. To nemôže byť Slovensko v niečom jedinečné? Ja sa domnievam, že Recyklačný fond urobil kus práce za to svoje obdobie. Ako člen výboru pre životné prostredie sme mali mnohokrát byť pri tom, ako podporil mnohé dobré projekty na obciach, na mestách. Začalo sa recyklovať, investoval do mnohých vecí súvisiacich práve s odpadovým hospodárstvom. Vážená pani poslankyňa, ja si myslím, že tento návrh, ktorý predkladá pán poslanec Jakab, je ničím iným iba to, že chcete poštátniť aj tento neštátny fond, ktorý tu má slúžiť na ochranu životného prostredia. To je jediný výsledok z toho, čo tu vidím. Nič iné, racionálne naozaj tu nevidím. Ak chcete posilniť kontrolu, tá sa dá iným spôsobom, ale nie takýmto, ako je to v súčasnosti v takej závažnej veci predkladané pozmeňujúcim návrhom. Zdá sa, že pozmeňujúce návrhy tak zásadné v tomto parlamente pri vládnutí tejto vlády sú úplne bežné. Ukázalo sa to aj pri predchádzajúcom zákone o premávke na pozemných komunikáciách, keď sa otvorila rozprava a prišiel zásadný, ale zásadný pozmeňujúci návrh, ktorý všetko zmenil. A toto je presne to isté. Poprosím vás, nechajte Recyklačný fond tak, ako je. Skúsme to iným spôsobom vyriešiť, nie takto.
Nachtmannová, Oľga, poslankyňa NR SR (2012-06-21):
Pán poslanec Sulík, ja osobne nebudem dvíhať ruku ako poslušný žiačik, ako ste tu pred chvíľočkou prezentovali. Ja tú ruku zodvihnem vyslovene na základe vlastného slobodného rozhodnutia. Nie je jednoduché a ozaj ani populárne, a obzvlášť pri vašich neustálych demagogických tvrdeniach, obhajovať ESM. Áno, v Európe sú choré prvky, a práve ESM je snaha, je pokus o spôsob, ako tieto choré prvky v eurozóne ozdraviť, vyliečiť. Ja proste chápem ESM ako určitú finančnú chemoterapiu. Je tam určitá voľba vyššieho princípu. Už bolo viackrát spomínané, áno, vieme o tom, prináša to náklady a riziká, ale tie dôsledky by boli podstatne horšie. Už bolo prezentované viackrát, čo by to mohlo pre Slovensko znamenať. A ja sa pod to nepodpíšem, aby som tento ozdravný mechanizmus, pokus o ozdravenie eurozóny nepodporila. Ja viem, že je vám to v podstate jedno, ja osobne som presvedčená o tom, že vám na osude Slovenska veľmi nezáleží. Spomínam si na vaše vyhlásenia, že vy v podstate na Slovensku ani žiť nechcete a vašim snom je stráviť zvyšok života v Austrálii. Ďakujem.
Šeliga, Juraj, podpredseda NR SR (2020-07-09):
Poprosím vás... Pani poslankyňa, skončili ste? (Reakcia rečníčky.) Dobre. Pán poslanec Taraba, o 16.30 hod. máte termínovaný bod, môžme sa dohodnúť tak, že začneme skôr a vy vystúpite až potom, keď bude pokračovať rozprava? Dobre, ďakujem. Takže ďalší v rozprave potom vystúpi pán poslanec Taraba, aby sme to neprerušovali. A teraz prerušujem rokovanie o tomto bode programu. A budeme pokračovať podľa schváleného programu. Pristúpime k prerokovaniu bodu č. 29, ktorým je návrh na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne . Tento návrh má tlač 148 a správa o výsledku prerokovania návrhu vo výbore má tlač 148a. Teraz poprosím pána Cmoreja ako člena výboru pre sociálne veci, aby návrh uviedol a súčasne aby z poverenia výboru podal správu o prerokovaní návrhu vo výbore. Poprosím vás.
Kollár, Boris, predseda NR SR (2022-06-23):
91. Budeme pokračovať v rokovaní. Prosím? (Reakcia z pléna.) Prosím, aby ste mi zapli monitor. Budeme pokračovať v rokovaní prvým čítaním o návrhu poslanca Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1055, návrh na jeho pridelenie na prerokovanie výborom je v rozhodnutí 1096. Dávam slovo poslancovi Erikovi Tomášovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov , tlač 1055.)
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 141 poslancov, hlasovalo 75 za, 12 proti, 54 sa zdržalo. Tento návrh bol schválený.
Bugár, Béla, podpredseda NR SR (2018-06-18):
Na vystúpenie pána poslanca s faktickými poznámkami traja. Pán poslanec Osuský.
Hrnčiar, Andrej, podpredseda NR SR (2018-09-18):
Tri faktické poznámky. Nech sa páči, pán poslanec Mazurek.
Grendel, Gábor, podpredseda NR SR (2023-02-10):
Pán poslanec Marcel Mihalik.
Paška, Pavol, predseda NR SR (2014-09-23):
Pán poslanec Petrák.
Hrnčiar, Andrej, podpredseda NR SR (2019-01-29):
Otváram všeobecnú rozpravu. Do rozpravy som dostal dve písomné prihlášky. Za klub SaS pani poslankyňa Zimenová, potom je prihlásený pán poslanec Oto Žarnay. Ale o slovo požiadala spravodajkyňa. Nech sa páči.
Zmajkovičová, Renáta, podpredsedníčka NR SR (2012-10-26):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pán poslanec Abrhan.
Hort, Milan, podpredseda NR SR (2011-04-05):
Pán poslanec Blanár, procedurálny? Nech sa páči.
Figeľ, Ján, podpredseda NR SR (2013-03-22):
Ďakujem pekne, otváram rozpravu. Písomne som nedostal žiadnu prihlášku. Predpokladám, že vaša prihláška je prvá, možno aj jediná do rozpravy ústne. Takže nech sa páči.
Susko, Boris, poslanec NR SR (2014-03-26):
Ďakujem pekne. Pán poslanec, použili ste vo svojich vystúpeniach – aj v tom prvom, aj v tom druhom – slovo nezmysel, zákon o ochrane osobných údajov ako nezmysel. Ja by som sa voči tomuto ohradil. Ochrana osobných údajov je ústavné právo. Je ústavou zakotvené právo základné a nazývať predpis, ktorý ho uvádza do života, ako nezmysel, si myslím, že je dehonestáciou ústavy. Ďakujem.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 125 poslancov, za 75, zdržalo sa 50. Uvedený návrh sme schválili.